Se jiġi restawrat il-kampnar tal-Katidral tan-Notre Dame f'Pariġi, li kien inqered f'nirien li ħakmu l-binja f'April tas-sena l-oħra. Huwa se jkun restawrat skont id-disinn oriġinali Gotiku tiegħu. Din id-deċiżjoni tħabbret mill-President Franċiż Emmanuel Macron u b'hekk temm l-ispekulazzjonijiet li l-kampnar se jinbena fuq stil modern. Qal li r-restawr mistenni jkun lest sal-2024, meta Pariġi se tospita l-logħob Olimpiku.